**Zápisnica zo zasadnutia**

konaného dňa 02.03.2023 v Obecnom klube od 18:30 hod.

**Prítomní:**

**Starosta:** Dominik Cisár

**Poslanci:** Gabriel Batoška,Ing. Katarína Blahútová, Mgr. Ida Deszkásová, František Mészáros, Róbert Mészáros, Attila Venchich

**Ostatní:** Mgr. Richard Blecha –hlavný kontrolór,Karin Vinczeová – zapisovateľka.

**Neprítomní:**

**Poslanci:** Bc. Gabriela Vokaliková – ospravedlnená

Návrh programu zasadnutia:

1) Otvorenie zasadnutia

2) Určenie zapisovateľa a overovateľov zápisnice

3) Schválenie programu zasadnutia obecného zastupiteľstva obce Tureň

4) Správa hlavného kontrolóra - kontrola plnenia uznesení zo zasadnutia obecného zastupiteľstva zo dňa 15.12.2022

5) Správa hlavného kontrolóra – kontrola faktúr a pokladne za II. polrok 2022

6) Správa hlavného kontrolóra – kontrola vybavovania sťažností a petícií za II. polrok 2022

7) Schválenie členov komisií a plánu činností

8) Schválenie zámeru na zámenu pozemkov medzi obcou Tureň a firmou DALI M. N.

9) Žiadosť DHZ o umiestnení unimobunky

10) Správa hlavného kontrolóra – stanovisko k návrhu rozpočtu na rok 2023

11) Návrh rozpočtu na rok 2023

12) Návrh na predĺženie platnosti programu hospodárskeho rozvoja a sociálneho rozvoja obce Tureň – PHSR do 31.12.2023

13) Rôzne

14) Diskusia

15) Záver

**K bodu 1: Otvorenie zasadnutia**

Zasadnutie otvoril a viedol starosta obce, pán Dominik Cisár. Pán starosta privítal všetkých prítomných, poslancov a hlavného kontrolóra. Pán starosta skonštatoval, že je prítomná nadpolovičná väčšina poslancov a zasadnutie je uznášaniaschopné.

**K bodu 2: Určenie zapisovateľa a overovateľov zápisnice**

Starosta obce informoval poslancov, že zapisovateľkou na zasadnutí je Karin Vinczeová a za overovateľov zápisnice navrhol poslancov pána Františka Mészárosa a pána Róberta Mészárosa.

**K bodu 3: Schválenie programu zasadnutia obecného zastupiteľstva obce Tureň**

Pán starosta informoval, že poslanci vopred obdržali program zasadnutia. Pán starosta vyzval poslancov na doplnenie programu. Pani Pálfi požiadala písomne predom o doplnenie programu o bod číslo 13 s tým, že body rôzne, diskusia a záver sa posúvajú o číslo ďalej. Pán starosta sa opýtal od pani Pálfi, že čoho sa týka jej vystúpenie. Pani Pálfi odpovedala, že týka sa to otázky platby za odpad. Pán starosta dal hlasovať za doplnenie programu o bod programu: Vystúpenie pani Pálfi.

**Obecné zastupiteľstvo v Turni schvaľuje program zasadnutia obecného zastupiteľstva doplnený o bod programu: Vystúpenie pani Pálfi**

**Uznesenie č. 25/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

**K bodu 4: Správa hlavného kontrolóra - kontrola plnenia uznesení zo zasadnutia obecného zastupiteľstva zo dňa 15.12.2022**

Pán starosta dal slovo hlavnému kontrolórovi.Materiál k rokovaniu pripravil hlavný kontrolór, Mgr. Blecha. Pán hlavný kontrolór informoval, že všetky uznesenia sú splnené, informatívne alebo sú v riešení. Poslanci obecného zastupiteľstva nemali k tomu žiadne otázky. Poslanci obecného zastupiteľstva správu zobrali na vedomie. Pán starosta dal hlasovať o kontrole uznesení zo zasadnutia obecného zastupiteľstva zo dňa 15.12.2022.

**Obecné zastupiteľstvo v Turni berie na vedomie správu hlavného kontrolóra – kontrola plnenia uznesení zo zasadnutia obecného zastupiteľstva zo dňa 15.12.2022**

**Uznesenie č. 26/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

**K bodu 5: Správa hlavného kontrolóra – kontrola faktúr a pokladne za II. polrok 2022**

Pán hlavný kontrolór vymenoval najväčšie položky na faktúrach, pričom pri kontrole nezistil žiadne nedostatky. Informoval, že všetko bolo riadne vedené, chronologicky usporiadané a archivované s patričným zabezpečením. Faktúry boli včas uhradené. Základná finančná kontrola bola v súlade so zákonom vykonaná. Následne pán kontrolór, Mgr. Blecha pri kontrole pokladne zistil, že za mesiac október neboli zaúčtované príjmy z pokladne a informoval že tieto boli zaúčtované v nasledujúcom mesiaci. Informoval tiež, že doklady sú riadne vedené, chronologicky usporiadané a archivované s patričným zabezpečením. Základná finančná kontrola bola v súlade so zákonom vykonaná. Poslanci obecného zastupiteľstva nemali k tomu žiadne otázky. Pán starosta dal hlasovať o kontrole faktúr a pokladne za II. polrok 2022.

**Obecné zastupiteľstvo v Turni berie na vedomie správu hlavného kontrolóra – kontrola faktúr a pokladne za II. polrok 2022**

**Uznesenie č. 27/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

**K bodu 6: Správa hlavného kontrolóra – kontrola vybavovania sťažností a petícií za II. polrok 2022**

Pán hlavný kontrolór skonštatoval, že Obec Tureň neeviduje:

* sťažnosť v zmysle zákona č. 9/2010 Z. z. o sťažnostiach za II. polrok 2022
* petície v zmysle zákona č. 85/1990 Zb. o petičnom práve za II. polrok 2022

Pán Mgr. Blecha ešte dodal, že obci Tureň bola doručená žiadosť o poskytnutie informácií, na ktoré bolo včas a riadne poslaná odpoveď. Pani Blahútová sa informovala, že čoho sa týkala žiadosť. Pán hlavný kontrolór odpovedal, že týkala sa to informácií, že kedy bola zverejnená Informácia o Oznámení o strategickom dokumente ,,Zmeny a doplnky č. 2 Územného plánu regiónu - Bratislavský samosprávny kraj,, na úradnej tabuli a/alebo elektronickej úradnej tabuli ? (pozn. december 2022 alebo január 2023) Poslanci obecného zastupiteľstva nemali k tomu žiadne ďalšie otázky. Pán starosta dal hlasovať o kontrole vybavovania sťažností a petícií za II. Polrok 2022.

**Obecné zastupiteľstvo v Turni berie na vedomie správu hlavného kontrolóra – kontrola vybavovania sťažností a petícií za II. polrok 2022**

**Uznesenie č. 28/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

Pán hlavný kontrolór, Mgr. Blecha ešte spomenul svoje 2 úlohy z minulého zasadnutia. Prvá sa týkala účtu terminovaného vkladu, u ktorého zistil, že sa to dá zrušiť, a peniaze môžu byť aj na bežnom účte, čo aj odporúčal pánovi starostovi. Pán starosta tiež spomínal, že už začal riešiť veci v banke aj ohľadom tohto. Ako druhú úlohu mal zistiť že koľko bolo zaplatené za elektrinu za predchádzajúce roky, ktorú predniesol poslancom. Pán starosta informoval o skončení zmluvy verejného obstarávania a informoval, že ceny pôjdu oveľa vyššie. Všetky rezervy pôjdu na energie, ak to pôjde takto ďalej. Pani Blahútová žiadala pána starostu, aby napísal oficiálny žiadosť na ZMOS, že ako chcú riešiť tento problém. K energiám už nemali poslanci obecného zastupiteľstva žiadne ďalšie otázky, ani pripomienky.

**K bodu 7: Schválenie členov komisií a plánu činností**

Pán starosta skonštatoval, že sú prítomný členovia jednotlivých komisií. Nie všetci predsedovia komisií, ako bolo dohodnuté, ale aspoň zopár členov. Následne pán starosta prečítal návrh predsedov a členov komisií:

**a.) Komisia financovania, rozpočtu a správy majetku obce**

**Predseda:** Ing. Katarína Blahútová

**Členovia:** Mgr. Ida Deszkásová, Ing. Alexander Farkaš, Helena Kubíková, Katarína Vinczeová

Pán starosta sa opýtal prítomných členov, či súhlasia s členstvom v komisií, a následne dal hlasovať o návrhu členov a o pláne činností komisie financovania, rozpočtu a správy majetku.

**Obecné zastupiteľstvo v Turni schvaľuje návrh členov a plán činností komisie financovania, rozpočtu a správy majetku**

**Uznesenie č. 29/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

**b.) Komisia pre školstvo, sociálnu oblasť, kultúru a šport**

**Predseda:** Mgr. Ida Deszkásová

**Členovia:** Mészáros František, RNDr. Blanka Bognárová, Mgr. Marta Vitáriušová, Martina Rajtok

Pán starosta sa opýtal prítomných členov, či súhlasia s členstvom v komisií, a následne dal hlasovať o návrhu členov a o pláne činností komisie pre školstvo, sociálnu oblasť, kultúru a šport.

**Obecné zastupiteľstvo v Turni schvaľuje návrh členov a plán činností komisie pre školstvo, sociálnu oblasť, kultúru a šport**

**Uznesenie č. 30/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

**c.) Komisia pre výstavbu a územné plánovanie**

**Predseda:** Bc. Gabriela Vokaliková

**Členovia:** Attila Venchich, Ing. Martin Alexík, Ing. Dominika Mašľanyová, Ing. Eugen Múčka

Pán starosta sa opýtal prítomných členov, či súhlasia s členstvom v komisií, a následne dal hlasovať o návrhu členov a o pláne činností komisie pre výstavbu a územné plánovanie.

**Obecné zastupiteľstvo v Turni schvaľuje návrh členov a plán činností komisie pre výstavbu a územné plánovanie**

**Uznesenie č. 31/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

**d.) Komisia verejného poriadku a životného prostredia**

**Predseda:** Róbert Mészáros

**Členovia:** František Mészáros, Soňa Vargová, Miroslav Selič, Ing. Johana Pálinkášová

Pán starosta sa opýtal prítomných členov, či súhlasia s členstvom v komisií, a následne dal hlasovať o návrhu členov a o pláne činností komisie verejného poriadku a životného prostredia.

**Obecné zastupiteľstvo v Turni schvaľuje návrh členov a plán činností komisie verejného poriadku a životného prostredia**

**Uznesenie č. 32/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

**K bodu 8: Schválenie zámeru na zámenu pozemkov medzi obcou Tureň a firmou DALI M.N.**

Pán starosta informoval, že poslanci obdržali materiál ešte pred zastupiteľstvom, a že návrh zámeru na zámenu pozemkov bolo zverejnené včas a riadne na úradnej tabuli obce. Pripomenul tiež, že zámena pozemkov bola riešená ešte v minulom roku. Medzičasom sa rozlúčili členovia jednotlivých komisií. Pán starosta informoval prítomných, že ak dôjde k zámenu pozemkov, tak nič naviac nebudeme mať, ani o nič menej. Pán R. Mészáros sa opýtal, či tam bude vybudovaný chodník alebo cyklotrasa. Pán starosta odpovedal, že pán Pašagič už pred rokmi ponúkol možnosť si tam vybudovať chodník, len do dnešného dňa sa to nevybudovalo, a v tejto veci sa nič nepohlo. Pán R. Mészáros tvrdil, že na druhú stranu sa nezmestí chodník pre chodcov, ale ostatní aj s pánom starostom potvrdili, že práve naopak, chodník pre chodcov sa tam zmestí. Pán starosta dodal, že on to vidí ako rozumné riešenie a všetky náklady spojené s prepisom bude znášať firma DALI M.N. Pán starosta dal hlasovať o zámeru zámeny pozemkov medzi obcou Tureň a firmou DALI M.N.

**Obecné zastupiteľstvo v Turni schvaľuje zámer zámeny pozemkov medzi obcou Tureň a firmou DALI M.N.**

**Uznesenie č. 33/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

**K bodu 9: Žiadosť DHZ o umiestnení unimobunky**

Pán starosta poprosil pána predkladateľa o prednesenie žiadosti. Pán Venchich vysvetlil, že v mene DHZ a DHZO žiada o umiestnenie unimobunky na miestne futbalové ihrisko, ktorá by mala obsahovať toalety (dámske, pánske) a navyše jednu miestnosť pre delegátov, rozhodcov alebo usporiadateľov. Slúžiť by to malo pre všetkých, ktorí vykonávajú činnosť v priestore areálu – napríklad MDD, súťaže hasičských družstiev okresných aj krajských kôl, práca s mladými hasiči. Pán Venchich vysvetlil, že vo volebnom období r. 2014-2018 keď začali s organizovaním, bývalí starosta s tým nesúhlasil, pritom z vlastných síl vybudovali bežeckú trať, do ktorej obec neprispel vôbec. V ďalšom volebnom období r. 2018-2022 tiež žiadali obecné zastupiteľstvo o finančný príspevok do 10000 €, čo im bolo zamietnuté a preto žiadajú obec, aby ich požiadavky o umiestnení ,,stavby,, vyhovel. Pán Venchich tiež informoval, že unimobunka by bola iba položená a žiadna voda, plyn alebo elektrina by nebola pripojená. Pripomenul tiež, že aj tento rok dostali za úlohu mať súťaž na ihrisku, čo už zabezpečujú 7.rok. Pán starosta sa opýtal, že prečo to nebolo riešené na pracovnom stretnutí, keď sme sedeli kvôli rozpočtu 2 dni pred touto žiadosťou, a dodal že financie na to ešte stále nemáme. Pani Deszkásová sa opýtala, že prečo nežiada DHZ o fond na takéto vec. Pán Venchich odpovedal, že na takéto veci peniaze nedávajú, ale potvrdil, že ani to neskúsili riešiť cez fondy. Dodal ešte, že DHZ dostáva ročne 3000 €, ale to sú účelovo určené peniaze. Pani Blahútová súhlasila s pani Deszkásovou, že MŠ aj ZŠ majú takú istú právnu subjektivitu ako DHZ a tým pádom môžu žiadať o dotáciu z fondov. Pani Blahútová sa ďalej opýtala od pána Venchicha, že ako prispieva DHZ na túto vec, aby mali unimobunku na ihrisku. Pán Venchich odpovedal, že DHZ plní základnú povinnosť a že za výrub stromov by firma zobrala peniaze, čo DHZ zabezpečil v obci dobrovoľne, a obec za to nemusel zaplatiť nič. Pán Venchich vysvetlil, že sme boli povýšené, a to aj kvôli tomu, že sme chodili na cvičenia. Pani Blahútová tvrdila, že práve od toho sú dobrovoľný hasiči dobrovoľnými hasičmi, aby robili všetko dobrovoľne a nie na silu, alebo na príkaz niekoho. Starosta pochválil členov DHZ, poukazoval na spoluprácu ktorá funguje medzi obcou a DHZ a je dobrá, ale podotkol, že toto sa vymyká realite, a možno by podporoval niečo rozumnejšie. Pán starosta tiež informoval, že rozpočet je aktuálne vyrovnaní, a potrebujeme veľa peňazí na projekty, a dodal, že dal dorobiť projekt na zvýšenie energetickej účinnosti budovy obecného úradu o fotovoltiku a o kúrenie. Možno by v budúcnosti vedel predstaviť riadnu stavbu pre podobné účely na ihrisku, ale dodal, že tiež musíme uvažovať, že čo je dôležitejšie rozšírenie kultúrneho domu alebo unimobunka?! Následne pán starosta dal hlasovať o umiestnení unimobunky na miestne futbalové ihrisko.

**Obecné zastupiteľstvo v Turni schvaľuje umiestnenie unimobunky na miestne futbalové ihrisko**

**Uznesenie č. 34/2023**

Hlasovanie prebehlo nasledovne:

**Za: 2 (Batoška, Venchich)**

**Proti: 2 (Blahútová, Deszkásová)**

**Zdržalo sa: 2 (F. Mészáros, R. Mészáros)**

Uznesenie prijaté nebolo

**K bodu 10: Správa hlavného kontrolóra – stanovisko k návrhu rozpočtu na rok 2023**

Slovo dostal pán hlavný kontrolór. Informoval, že rozpočet je vyrovnaný, ale je dosť pravdepodobné, že sa bude meniť rozpočet počas roka s rozpočtovými opatreniami aj kvôli energiám. V závere skonštatoval, že návrh rozpočtu obce na rok 2023 je spracovaný s platnou legislatívou a bol sprístupnený v zákonom stanovenej lehote. Jeho odporúčanie bolo tento rozpočet schváliť s tým, že sa to dá zmeniť hocikedy počas roka podľa potreby. Pán starosta dal hlasovať o správe hlavného kontrolóra – stanovisko k návrhu rozpočtu na rok 2023

**Obecné zastupiteľstvo v Turni berie na vedomie správu hlavného kontrolóra – stanovisko k návrhu rozpočtu na rok 2023**

**Uznesenie č. 35/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

**K bodu 11: Návrh rozpočtu na rok 2023**

Pán starosta na začiatku povedal, že je rád, že rozpočet bude schválený aspoň v marci a nie v máji alebo v júni. Pani Blahútová informovala zúčastnených, že aký je stav rozpočtu, aké sú príjmy obce, a že väčšina peňazí odíde na MŠ, ZŠ, Ock, OÚ atď. Dodala tiež, že financie na investovanie moc nemáme. Situácia je vážna, a zdôraznila, že nechce, aby sme prišli o zamestnancov. Poslanci spísali plán, každý za seba, že čo chcú spraviť v obci za 4r. obdobie, aké aktivity plánujú, ale všetko sa odvíja od toho, či budeme mať financie na jednotlivé veci alebo nie. Hlavný kontrolór dodal, že výdavky za opatrovateľskú službu sa tiež môžu zvýšiť, podľa toho že koľko ľudí bude potrebovať opatrovateľskú službu a v takomto prípade budeme musieť platiť opatrovateľskú službu namiesto projektov. Pán starosta dal hlasovať o rozpočet obce Tureň na rok 2023.

**Obecné zastupiteľstvo v Turni schvaľuje rozpočet obce Tureň na rok 2023**

**Uznesenie č. 36/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

**K bodu 12: Návrh na predĺženie platnosti programu hospodárskeho rozvoja a sociálneho rozvoja obce Tureň – PHSR do 31.12.2023**

Pán starosta informoval, že materiály boli poslané poslancom a fyzicky ukázal dokumenty PHSR, ktoré sú na 7 rokov vypracované, vysvetlil, že na čo je to dobré a že je to povinné. Platnosť tohto dokumentu vypršala koncom roka 2022. Dodal, že vypracovanie projektu je cca 5000 €, a jeho vypracovanie môže trvať 3 až 5 mesiacov. Vysvetlil poslancom, že je potreba ho predĺžiť, nakoľko tento dokument má byť platný, a ponuky na vypracovanie PHSR už rieši. Pani Blahútová dodala, že by chcela, aby tam boli zapracované aj ich aktivity. Pán starosta dal hlasovať o predĺženie platnosti programu hospodárskeho rozvoja a sociálneho rozvoja- PHSR obce Tureň do 31.12.2023.

**Obecné zastupiteľstvo v Turni schvaľuje predĺženie platnosti programu hospodárskeho rozvoja a sociálneho rozvoja – PHSR obce Tureň do 31.12.2023**

**Uznesenie č. 37/2023**

Hlasovanie prebehlo nasledovne:

**Za: 6 (Batoška, Blahútová, Deszkásová, F. Mészáros, R. Mészáros, Venchich)**

**Proti: 0**

**Zdržalo sa: 0**

Uznesenie bolo prijaté

**K bodu 13: Vystúpenie pani Pálfi**

Slovo dostala pani Pálfi, ktorá sa predstavila, a povedala, že má otázky na poslancov, že ako vyrátali daň za komunálny odpad, prečo nebolo občanom vysvetlené, že neplatia iba za svoj odpad, koľko stojí domáci odpad a koľko ostatné odpady v obci. Pani Blahútová jej vysvetlila, že tie ceny boli vyrátane podľa priemerov, a že firma AVE nám poslala nové ceny, lebo tiež museli zvyšovať náklady na PHM a na mzdy. Pani Pálfi tiež robila prieskum, a jej vyšla iná suma, ale pani Blahútová sa pozrela na jej tabuľky a zistila, že má neaktuálne tabuľky. Pani Pálfi žiada, aby bolo vyšpecifikované na domácnosť že koľko občan platí za svoj odpad, a koľko mimo toho. Pán Venchich dodal, že on už roky hovorí, že tam nemajú byť zarátane veľkokapacitné kontajnery, a tým pádom by neboli také vysoké ceny za odpad na domácnosť. Pani Blahútová si rada sadne s pani Pálfi a vysvetlí jej, že prečo a za čo platia toľko za odpad. Pani Pálfi dodala, že ona chce iba pomôcť tiež, a chce byť férová voči ľuďom, aby aj ostatní vedeli, že neplatia iba za ten svoj odpad, ale za všetko, napríklad aj za kontajnery ktoré sú umiestnené v cintoríne. Pani Pálfi žiadala, aby bolo oznámené občanom podľa zákona o slobode informácií, že koľko platia za vlastný domáci odpad, a koľko mimo toho, aby to bolo vyšpecifikované a rozpísané. Pani Blahútová dala zapísať do zápisnice, že občanom to bude oznámené informačnými letákmi. Pán starosta ešte dovolil pani Blahútovej poslednú vetu k tejto téme, ktorá informovala, že s pánom starostom boli za pani Gajdošovou, ktorá potvrdila, že ich logika je dobrá a bola zhrozená, že koľko tón odpadu vyprodukuje obec Tureň. Pán starosta uzavrel túto tému s tým, že pôjdeme do verejného obstarávania s ďalšími obcami, lebo pre obec bude najvýhodnejšie ak sa to toho zapojíme.

**K bodu 14: Rôzne**

Pri bode rôzne si pán starosta dovolil informovať prítomných, že budúci týždeň bude 100 dní vo funkcií starostu na obecnom úrade. Ďalej informoval, že v miestnej škole máme málo detí, a vyzeralo to tak, že ZŠ v Turni nebude, hľadajú sa riešenia ako školu v Turni zachovať, nakoľko aj vzhľadom na počet zamestnancov v ZŠ je to dlhodobo neudržateľné.

Ďalej informoval o štátnom programe DCOM – ide o program pre obce, kde už je pripojených viac ako 70 % obcí na Slovensku. Je to softvér, ktorý má uľahčiť a zefektívniť prácu na obecnom úrade. V prepočte poplatkov na tom budeme tiež lepšie, stojí to 1 € na občana na jeden rok. Ide o projekt z eurofondov, kde nám poskytnú kompletné technické zabezpečenie a podporu.

Tiež informoval, že by chcel riešiť pasportizáciu v obci, hlavne problematické úseky, a dôležité je aby to bolo správne nastavené.

Ďalej informoval o projektoch, že ich treba dať vypracovať teraz, lebo aktuálne je k dispozícií dostatok prostredkov z externých zdrojov. Okrem projektu na zvýšenie energetickej účinnosti budovy obecného úradu nemáme žiadne vypracované dokumentácie ktoré by boli aktuálne. Má v pláne riešiť rekonštrukciu Obecného klubu, revitalizáciu križovatky a tiež kanalizáciu, ale na to všetko potrebuje mať vypracované projektové dokumentácie. Informoval, že bol aj za primátorom mesta Senec, a spolu riešili, či by sme sa mohli pripojiť k Sencu ohľadom kanalizácie, tiež sa informoval v Novej Dedinke, že ako sú na tom oni kapacitne, a posledná možnosť je vybudovať vlastnú čističku. Z pohľadu štátu patríme medzi obce s najvyššou prioritou na Žitnom ostrove.

Spomenul projekt optiky od Telekomu – bude rozdelená do 5 etáp, postupne budú aj pripojené, realita možno bude iná, ale bolo povedané, že odhadované ukončenie prác bude rok, možno rok a pol od začatia.

Ako ďalšiu otázku na zamyslenie dal poslancom či tu chceme mať akadémiu futbalistov na ihrisku pri družstve, či im prenajať ihrisko, čo by nám zabezpečilo aj údržbu ihriska. Či opätovne otvoriť túto tému na rokovania.

Ďalšou informáciou boli kýbliky na BRKO – odvoz biologicky rozložiteľného kuchynského odpadu nám zabezpečuje firma Fidelity Trade, ktorá vyrátala že keby sme chceli kýbliky na BRKO pred každý dom, a vývoz by bol zabezpečený z pred domov, by to stálo okolo 25000 €. Aktuálne platíme ročne okolo 3000 €. Pani Blahútová dodala, že treba naučiť ľudí separovať aj BRKO, lebo častokrát tento odpad hodia do komunálneho odpadu, kde to nepatrí. V prvých krokoch sa budeme snažiť rozmiestniť dané nádoby na viaceré miesta v obci.

**K bodu 15: Diskusia**

Pani Pálinkášová otvorila diskusiu na tému cesty na Slanisku, ktorá nie je dokončená do dnešného dňa. Bolo občanom ponúkaný drvený asfalt, ktorá by vyriešila situáciu aspoň na určitý čas, ale bolo to odmietnuté z ich strany. Pán starosta informoval, že dotácie konkrétne na dokončenie cesty nie je možné získať. Tiež dodal, že z vlastných zdrojov na investíciu do tejto cesty nemáme, pričom sú v obci aj ďalšie takisto dôležité úseky ciest, ktoré by bolo potrebné riešiť. Pán starosta neuzavrel túto tému a chce hľadať riešenie, ale tiež čaká návrhy na riešenie aj od občanov zo Slaniska, že ako by oni participovali na riešení tejto problematiky.

Pani Blahútová na záver poďakovala pánovi starostovi za jeho 100 dní na úrade, a dodala, že je spokojná s komunikáciou aj so všetkým a že už teraz vidí ako napreduje obec.

**K bodu 16: Záver**

Na záver pán starosta informoval, že sa snažil viesť zasadnutie podľa rokovacieho poriadku, čo sa mu na začiatku aj podarilo, ale do budúcna by chcel viesť zasadnutie do konca podľa rokovacieho poriadku. Následne pán starosta, Dominik Cisár poďakoval všetkým prítomným za účasť a zasadnutie uzatvoril. Zasadnutie bolo ukončené o 21:00 hod.

Zapísala: Karin Vinczeová .....................................

Overovatelia: František Mészáros .....................................

Róbert Mészáros .....................................

V Turni, dňa 02.03.2023